EkBass/fiwiki-20250220-pages-articles huggingface dataset:
GP3 Turkin Grand Prix

GP3 Turkin Grand Prix oli GP3-sarjan osakilpailu, joka ajettiin vuosina 2010–2011 İstanbul Parkin moottoriradalla Turkissa. == Voittajat == Kausi Lähtö Kuljettaja Talli Raportti 2010 1. lähtö Esteban Gutiérrez ART Grand Prix Raportti 2010 2. lähtö Rio Haryanto Manor Racing Raportti 2011 1. lähtö Nigel Melker RSC Mücke Motorsport Raportti 2011 2. lähtö Alexander Sims Status Grand Prix Raportti == Lähteet ==
OIF

OIF voi viitata: *Optical Internetworking Forum, vuonna 1998 perustettu konsortio *Organisation Internationale de la Francophonie, ranskankielisten maiden yhteistyöjärjestö
GP3 Saksan Grand Prix

GP3 Saksan Grand Prix oli GP3-sarjan osakilpailu, joka ajettiin vuosina 2010–2014 ja 2016 kahdella eri radalla. Suomalaisista Valtteri Bottas voitti toisen lähdön kaudella 2011. Voitto oli Bottaksen uran ensimmäinen GP3:ssa. == Voittajat == Kausi Lähtö Kuljettaja Talli Rata Raportti 2010 1. lähtö Robert Wickens Status Grand Prix Hockenheimring Raportti 2010 2. lähtö Esteban Gutiérrez ART Grand Prix Hockenheimring Raportti 2011 1. lähtö Rio Haryanto Marussia Manor Racing Nürburgring Raportti 2011 2. lähtö Valtteri Bottas Lotus ART Nürburgring Raportti 2012 1. lähtö Patric Niederhauser Jenzer Motorsport Hockenheimring Raportti 2012 2. lähtö Mitch Evans MW Arden Hockenheimring Raportti 2013 1. lähtö Facu Regalia ART Grand Prix Nürburgring Raportti 2013 2. lähtö Melville McKee Bamboo Engineering Nürburgring Raportti 2014 1. lähtö Marvin Kirchhöfer ART Grand Prix Hockenheimring Raportti 2014 2. lähtö Jann Mardenborough Arden International Hockenheimring Raportti 2016 1. lähtö Antonio Fuoco Trident Hockenheimring Raportti 2016 2. lähtö Jake Hughes DAMS Hockenheimring Raportti
Halina Frąckowiak

Halina Maria Frąckowiak (s. 10. huhtikuuta 1947 Poznan, Puola) on puolalainen laulaja, joka on edustanut lähinnä pop-rock-tyyliä. Hänen läpimurtonsa oli vuonna 1965 Tarpany-yhtyeen solistina esittämä Cień i ty (Varjo ja sinä). Hän käytti myös pseudonyymiä Sonia Sulin. Hänen urallaan oli merkittävä Amigan tuottama pitkäsoittolevy hallo-Schallplatten, jonka parissa hän työskenteili 1970-luvun puolivälissä. Hän tuli musiikillaan tunnetuksi myös Itä-Saksassa. Hän on jatkanut esiintymistään Puolassa, ja muun muassa vuonna 2008 hän levytti rock-yhtye Muchyn kanssa Paperikuun. Vuoden 2010 presidentinvaaleissa Frąckowiak tuki oikeistolaisen Laki ja oikeus -puolueen ehdokasta Jarosław Kaczyńskia. == Lähteet == Luokka:Puolalaiset laulajat Luokka:Vuonna 1947 syntyneet Luokka:Elävät henkilöt
Abdulla Aripov

Abdulla Aripov (s. 1961) on uzbekistanilainen poliitikko, joka on ollut Uzbekistanin pääministeri joulukuusta 2016. Valintansa aikaan hän oli 55-vuotias. Aripov on koulutukseltaan tietoliikenneinsinööri. Hän toimi varapääministerinä 2002–2012, ja johti maan tietoliikenneverkon modernisointia. Hankkeeseen liittyivät Gulnora Karimovan ja Telian suuret korruptiosyytteet. == Lähteet == Luokka:Uzbekistanilaiset poliitikot Luokka:Vuonna 1961 syntyneet Luokka:Elävät henkilöt
Gyzel Manjurova

Gyzel Tahir kyzy Manjurova (; ; s. 24. tammikuuta 1978 Saransk, Venäjä) on kazakstanilais-venäläinen painija ja olympiamitalisti. Hän kilpailee vapaapainissa. Manyurova saavutti ensimmäisen olympiamitalin Ateenassa 2004, kun saavutti hopeaa 72 kg sarjassa. Tuolloin hän edusti vielä Venäjää. Lontoossa 2012 Rio de Janeirossa 2016 hän edusti Kazakstania. Rio de Janeirossa hän saavutti hopeaa 75 kg sarjassa ja Lontoossa pronssia 72 kg sarjassa. MM-kilpailuissa hän on saavuttanut pronssia Bakussa 2007. ==Lähteet== Luokka:Venäläiset vapaapainijat Luokka:Kazakstanilaiset vapaapainijat Luokka:Venäläiset olympiamitalistit Luokka:Kazakstanilaiset olympiamitalistit Luokka:Vuonna 1978 syntyneet Luokka:Elävät henkilöt
Elmira Syzdykova

Elmira Änwarbekqyzy Syzdykova (; ; s. 5. helmikuuta 1992) on kazakstanilainen painija. Hän kilpailee vapaapainissa. Syzdykova saavutti Rio de Janeiron olympialaisissa 2016 pronssia 69 kg painoluokassa. Aasian-mestaruuskilpailussa Syzdykova on saavuttanut kaksi hopeaa (2015 ja 2016) ja kaksi pronssia (2014 ja 2018). Aasian kisoissa hän saavutti pronssia 2018. Syzdykova saavutti nuorten MM-pronssia 72 kg:n painoluokassa 2011. Hän voitti nuorten Aasian- mestaruuden 2012 ja sai pronssia 2010. Kadettien (eli 17-vuotiaiden) Aasian- mestaruuskilpailuissa hän saavutti kultaa 2008 ja hopeaa 2009. ==Lähteet== Luokka:Kazakstanilaiset vapaapainijat Luokka:Kazakstanilaiset olympiamitalistit Luokka:Vuonna 1992 syntyneet Luokka:Elävät henkilöt
Jekaterina Larionova

Jekaterina Aleksejevna Larionova (; s. 23. tammikuuta 1994) on kazakstanilainen painija. Hän kilpailee vapaapainissa. Navruzov saavutti Rio de Janeiron olympialaisissa 2016 pronssia 63 kg painoluokassa. MM-kilpailuissa hän on saavuttanut hopeaa Budapestissa 2013. ==Lähteet== Luokka:Kazakstanilaiset vapaapainijat Luokka:Kazakstanilaiset olympiamitalistit Luokka:Vuonna 1994 syntyneet Luokka:Elävät henkilöt
Lufttransportgeschwader 63

Lufttransportgeschwader 63 (LTG 63) on Saksan ilmavoimien kuljetuslennosto, joka on perustettu 1957. Lennosto on sijoitettu Schleswig-Holsteiniin Hohnin lentotukikohtaan ja sen kalustona on Transall C-160 -kuljetuskoneet. == Historia == Lufttransportgeschwader 62:n 2. laivue nimettiin 30. marraskuuta 1961 Lufttransportgeschwader 63:n 1. laivueeksi. Ilmavoimien esikunta antoi 15. joulukuuta 1961 määräyksen numero 195 () uuden lennoston perustamisesta Cellen lentotukikohdassa 19. lokakuuta. Lennoston perustamisesta vastasi Luftwaffengruppe Nord. Lennosto osallistui Hampurin tulvien uhrien auttamiseen helmikuussa 1962. Vuoden 1962 lopussa lennosto saavutti täyden kalustovahvuuden, kun sillä oli kaikkiaan 43 kappaletta Nord Noratlas -koneita.Lufttransportgeschwader 63 (1961 bis heute) Lennosto liitettiin 1. kesäkuuta 1967 osaksi 7. Luftwaffendivisionia. Se sai 15. elokuuta käskyn siirtyä Hohnin lentotukikohtaan, mikä toteutettiin 1. syyskuuta. Huhtikuusta 1968 alkaen lennosto on ollut osa Lufttransportkommandoa, joka perustettiin 5. huhtikuuta. == Komentajat == Lennoston komentajina ovat olleet: *everstiluutnantti Wilhelm Batz 15. joulukuuta 1961 - 31. tammikuuta 1964 *eversti Horst Rudat 1. helmikuuta 1964 - 31. maaliskuuta 1971 *eversti Heinz- Ulrich Beuther 1. huhtikuuta 1971 - 31. maaliskuuta 1979 *eversti Hubert Marquitan 1. huhtikuuta 1979 - 30. syyskuuta 1980 *eversti Rudi Gutzeit 1. lokakuuta 1980 - 30. syyskuuta 1986 *eversti Jürgen Reiss 1. lokakuuta 1986 - 31. maaliskuuta 1991 *eversti Joachim Mörsdorf 1. huhtikuuta 1991 - 30. syyskuuta 1993 *eversti Hans-Otto Elger 1. lokakuuta 1993 - 31. maaliskuuta 1995 *eversti Hans-Jürgen Ochs 1. huhtikuuta 1995 - 30. syyskuuta 1998 *eversti Hans-Jürgen Miunske 1. lokakuuta 1998 - 27. maaliskuuta 2003 *eversti Helmut Fritzsche 28. maaliskuuta 2003 - 27. maaliskuuta 2006 *eversti Manfred Merten 27. maaliskuuta 2006 - 25. helmikuuta 2010 *eversti Stefan W. Neumann 25. helmikuuta 2010 - 18. kesäkuuta 2012 *eversti Hartmut Zitzewitz 19. kesäkuuta 2012 - 22. lokakuuta 2018 *eversti Markus Kleinbauer 22. lokakuuta 2018 - == Lähteet == == Aiheesta muualla == *Lufttransportgeschwader 63 Luokka:Saksan ilmavoimien nykyiset joukko-osastot ja yksiköt
Askar Mamin

Askar Uzaqbaiuly Mamin (; s. 23. lokakuuta 1965) on kazakstanilainen poliitikko, joka on ollut Kazakstanin pääministeri helmikuusta 2019. Askar Maminin hallitus ilmoitti erostaan 5. tammikuuta 2022 laajojen nestekaasun hinnasta alkaneiden protestien jälkeen.Kazakhstan president sacks cabinet in bid to head off protestsIS: Putinin porstuassa täysi sekasorto – Kazakstanissa valtavat mellakat johtivat hätätilaan ja hallituksen eroon Ennen pääministeriyttään hän on ollut varapääministeri ja Astanan pormestari sekä valtion rautatieyhtiön toimitusjohtaja. Mamin on opiskellut rakennustekniikkaa ja taloustiedettä Kazakstanissa ja Venäjällä. == Lähteet == Luokka:Kazakstanin pääministerit Luokka:Vuonna 1965 syntyneet Luokka:Elävät henkilöt
Veli Seppä

Veli Esko Seppä (22. lokakuuta 1947 – 10. marraskuuta 2022) oli suomalainen taidemaalari, entinen hitsaaja, joka tuomittiin vuonna 2017 kaikkiaan 104 taideväärennöksestä vuoden ja 11 kuukauden ehdolliseen vankeustuomioon. Sepän on sanottu olleen Suomen taidehistorian taitavin ja tuotteliain väärentäjä.Nousiainen, Anu: ”Tämä teos on aito väärennös”, HS Teema 4/2018, s. 72–78. Seppä väärensi vuosikymmenten mittaan taidekauppiaiden tilauksesta satoja teoksia, muun muassa Akseli Gallen-Kallelan, Pekka Halosen, Reidar Särestöniemen, Helene Schjerfbeckin, Hugo Simbergin, Ellen Thesleffin ja Maria Wiikin töitä. Tuotteliain kausi sijoittui vuosiin 2008–2013. Vuonna 2011 Sepän väärennös Fernand Légerin maalauksesta Le cirque myytiin 2,2 miljoonalla eurolla. Saman taiteilijan Composition murale Sepän väärentämänä myytiin Bukowskin huutokaupassa Bukowskin omistajalle 440 000 eurolla. (Tilaajille.) Schjerfbeckiä Seppä väärensi ainakin 1990-luvun alusta alkaen. Helsinkiläinen keräilijä maksoi vuonna 2008 Sepän väärentämästä Schjerfbeckin Markkinaomenasta 350 000 euroa. Samalle keräilijälle oli myyty muitakin Sepän väärennöksiä. Poliisin pojaksi 1940-luvun lopulla syntynyt Seppä oli nuoruudessaan Eero Nelimarkan maalausoppilaana, ja hän on sen jälkeen käynyt muitakin alan lyhytkursseja. Hän lähti tuhansien suomalaisten tavoin siirtolaiseksi Ruotsiin, jossa hän työskenteli hitsaajana ja alkoholisoitui. Seppä oli naimisissa neljä kertaa. Hän asui Lempäälän Sääksjärvellä avoliitossa ex-puolisonsa kanssa. Keskusrikospoliisi sai Sepän kiinni tammikuussa 2014, minkä jälkeen hän tunnusti lähes 200 taideväärennöstä. Hänet tuomittiin Suomen siihen asti suurimman taidehuijausjutun yhteydessä, jonka päätekijät, Galerie Vision Oy:n yrittäjät Kati Kärkkäinen ja Reijo Pollari, saivat neljä ja viisi vuotta ehdotonta vankeutta ja määrättiin miljoonien eurojen korvausten maksajiksi. Jutussa tuomittiin vankeusrangaistuksiin seitsemän muutakin henkilöä, mutta kuuden syytteet hylättiin. Käräjäoikeuden tuomiot eivät ole lainvoimaisia, koska niistä on valitettu hovioikeuteen. Seppä itse sai vain vajaan kahden vuoden ehdollisen vankeustuomion, sillä hän oli tehnyt yhteistyötä poliisin kanssa eikä ollut saanut suurta taloudellista hyötyä väärennöksistä. Suurin osa voitoista oli mennyt taidekauppiaille. Monet Sepän väärennöksistä ovat edelleen liikkeellä taidemarkkinoilla eikä niiden nykyisiä omistajia tunneta. Sepällä diagnosoitiin vuonna 2011 keuhkosyöpä. Vuonna 2021 Yle teki hänestä lyhytdokumenttielokuvan Mestari vai rikollinen. Seppä kuoli keuhkosyöpään 75-vuotiaana marraskuussa 2022. Veli Seppä on tehnyt myös tauluja Elis Katajan nimellä. Elokuussa 2024 esitettiin Nelonen-kanavalla ja Ruudussa Terjo Aaltosen ohjaama kolmiosainen dokumenttisarja Mieletön vilppi, jossa kerrotaan Veli Sepästa ja hänen väärentämiään tauluja myyneestä Jouni Rannasta. == Lähteet == == Aiheesta muualla == * Dokumenttifilmi Mestari vai rikollinen? Yle Areenassa Luokka:Taideväärentäjät Luokka:Suomalaiset taidemaalarit Luokka:Suomalaiset rikolliset Luokka:Vuonna 1947 syntyneet Luokka:Vuonna 2022 kuolleet
Vanha virsi Taalainmaan karjamajoilta

Vanha virsi Taalainmaan karjamajoilta (Gammal fäbodpsalm från Dalarna) on ruotsalainen kansansävelmä, koraali, joka on tullut tunnetuksi Oskar Lindbergin vuonna 1936 tekemän urkusovituksen kautta. Tätä sävelmää on laulanut aikanaan sokea kansanmuusikko Grund Olof Ersson eli "Sokea Olof" (1807–1881), joka oli oppinut sen vuorostaan kansanpelimanni Bälter Erik Olssonilta (s. 1793). Toinen kansanpelimanni, älvdalsåsenilainen Kettis Lars Matson (k. 1940) oli oppinut sävelmän Olov Erssonilta, ja sävelmä julkaistiin 1919 Karl-Erik Forsslundin kokoelmassa Med Dalälven från källorna till havet. ”Karjamajalauluja” lauloivat perinteisesti naiset, jotka olivat vuoristossa, karjamajoilla kesäisin paimentamassa karjaa. 14\. elokuuta 1936 Ruotsin yleisradiossa lähetettiin konsertti, jossa Lindberg soitti omia urkuteoksiaan, niiden joukossa vain kolme päivää aikaisemmin valmistunut teos, josta myöhemmin on tullut eniten esitetty ruotsalainen urkuteos. Radiolähetyksessä se esiteltiin "Hengellisenä lauluna Älvdalenista", mutta muutamaa vuotta myöhemmin, laulun ilmestyessä painettuna, teoksen nimenä oli "Gammal fäbodapsalm från Dalarna" ("Vanha virsi Taalainmaan karjamajoilta"). 1800-luvun lopulla oli Oskar Lindberg käynyt isänsä kanssa Gagnefin lähetyskirkossa. Vieraileva saarnamies Älvdalenin Näsetin kylästä oli jumalanpalveluksessa laulanut hengellisen laulun, jonka sävelmä oli Älvdalsåsenista. Laulun sanat olivat Sions toner -laulukirjasta, jota Evankelinen isänmaansäätiö -herätysliike käytti. Lindbergin veli Albert kirjoitti sävelmän muistiin, ja sen pohjalta Oskar Lindberg on tehnyt urkuteoksensa. Sävelmään lienee liittynyt erilaisia tekstejä. Ruotsalainen Abba-yhtye esitti sävelmää instrumenttiversiona viimeisen konserttikiertueensa aikana 1979–1980. Laulajatar Carola Häggkvist on julkaissut sävelmän ja siihen kirjoitetun tekstin albumilla Störst av allt vuonna 2005. Monet muutkin, myös suomalaiset laulajat ovat tehneet omia tulkintojaan sävelmästä. Sävelmää on Ruotsissa kauan toivottu myös virsikirjaan, niin myös nykyisen, vuonna 1986 hyväksytyn virsikirjan valmistelun aikana. Virsikomitea toivoikin melodiaan sopivaa tekstiä, ”lohdutuksen ja toivon virttä”, ja runoilija Eva Norberg- Hagberg kirjoitti vuonna 1984 komitean toivoman tekstin. Se on Ruotsin kirkon vuoden 1986 virsikirjassa virsi 629 "Så kort var den fröjd som i världen jag fann", Anna-Mari Kaskisen suomennoksena Ruotsin kirkon suomenkielisessä virsikirjassa "Vain tuokion onnea toi maailma". Virrelle valittiin kuitenkin toinen toisinto koraalista kuin Lindbergin käyttämä. Valittu toisinto on komitean mielestä paremmin virsikirjaan ja seurakuntavirren sävelmäksi soveltuva kuin Lindbergin urkuteokseksi sovittama toisinto. == Lähteet == Luokka:Virret Luokka:Kansanmusiikki
Hans Werner Aufrecht

Hans Werner Aufrecht (28. joulukuuta 1938 Großaspach, Saksa) on saksalainen insinööri ja liikemies. Aufrecht työskenteli 1960-luvun alkupuolella Mercedes- Benzin tuotekehityksessä. Vuonna 1967 hän perusti Erhard Melcherin kanssa AMG:n. Aufrecht myi 51 % AMG:n osakkeista Daimler-Chryslerille 1990-luvun lopussa. Samaan aikaan hän perusti HWA-autourheilutallin. Aufrecht sai vuonna 2000 Bundesverdienstkreuz-kunniamerkin. == Lähteet == == Aiheesta muualla == *Marketscreener: Business Leaders : Hans Werner Aufrecht Luokka:Saksalaiset elinkeinoelämän vaikuttajat Luokka:Saksalaiset insinöörit Luokka:Vuonna 1938 syntyneet Luokka:Elävät henkilöt
Ayobami Adebayo

Ayọ̀bámi Adébáyọ̀ (s. 1988 Lagos) on nigerialainen kirjailija. Adébáyọ̀n esikoisromaani Älä mene pois (Stay with me) ilmestyi vuonna 2017. Teos oli ehdolla muun muassa Bailey's Women's Prize for Fiction -palkinnon ja Wellcome Book Prize -palkinnon saajaksi. Adébáyọ̀ on suorittanut maisterintutkinnon englanninkielisestä kirjallisuudesta Obafemi Awolowo -yliopistossa Ifessä ja luovan kirjoittamisen maisterintutkinnon University of East Angliassa Norwichissa.http://www.ayobamiadebayo.com/about-ayobami/ Ayobami Adebayon kotisivut. Viitattu 7.7.2019. == Lähteet == Luokka:Nigerialaiset kirjailijat Luokka:Vuonna 1988 syntyneet Luokka:Elävät henkilöt
Erhard Melcher

Erhard Melcher (s. 17. marraskuuta 1939) on saksalainen insinööri ja liikemies. Melcher työskenteli 1960-luvun alkupuolella Mercedes-Benzin tuotekehityksessä. Vuonna 1967 hän perusti yhdessä Hans Werner Aufrechtin kanssa Mercedes-AMG:n, jonka osake-enemmistö myytiin Daimler-Chryslerille 1990-luvun lopussa. A tarkoittaa Aufrechtia, M Melcheriä ja G Großaspachia, eli paikkakuntaa, jossa AMG perustettiin. == Lähteet == == Aiheesta muualla == *Jokamies: Hauskaa syntymäpäivää, C 36 – Mersun ja AMG:n ensimmäinen virallinen yhteistyöprojekti täyttää tänään 25 vuotta (9.9.2018) Luokka:Saksalaiset elinkeinoelämän vaikuttajat Luokka:Saksalaiset insinöörit Luokka:Vuonna 1939 syntyneet Luokka:Elävät henkilöt
Rachele Guidi

Rachele Guidi (avioliitossa virallisesti Mussolini;Guidi, Rachele (1891–1979) Women in World History: A Biographical Encyclopedia (2002), Encyclopedia.com. Viitattu 7.7.2019. 11\. huhtikuuta 1890 Predappio – 30. lokakuuta 1979 Forlì)Mauro Canali: Guidi, Rachele Dizionario Biografico degli Italiani (2004), Treccani. Viitattu 7.7.2019. oli Italian diktaattorin Benito Mussolinin puoliso. Rachele Guidi oli kotoisin Predappiosta läheltä Forlìa, samalta paikkakunnalta kuin Benito Mussolini.J. Y. Smith: Rachele Mussolini Dies, Fascist Dictator's Widow The Washington Post 31.10.1979. Viitattu 7.7.2019. Hän syntyi talonpoikaisperheeseen ja hänen koulunkäyntinsä keskeytyi toiseen luokkaan, kun hänen isänsä kuoli ja hänen oli mentävä töihin. Hän tutustui Benito Mussoliniin jo lapsena, sillä Mussolinin äiti oli hänen opettajansa. He aloittivat suhteen vuonna 1910 ja heidän ensimmäinen lapsensa, tytär Edda, syntyi samana vuonna aviottomana. He menivät lopulta naimisiin ensimmäisen maailmansodan aikana joulukuussa 1915 Mussolinin ollessa haavoittuneena sotasairaalassa. Rachele käytti tämän jälkeenkin mieluummin tyttönimeään Guidi. Mussolinin kirkonvastaisten näkemysten vuoksi avioliitto siunattiin vasta vuonna 1925.Rachele Guidi Mussolini, Widow Of Italian Dictator, Is Dead at 89 The New York Times 31.10.1979. Liitosta syntyi vielä neljä lasta: Vittorio (s. 1916), Bruno (s. 1918), Romano (s. 1927) ja Anna Maria (s. 1929). Mussolinin pääministerikauden ensimmäisinä vuosina hänen perheensä asui maatilalla Pohjois-Italiassa, mutta vuonna 1927 he muuttivat tämän luokse Roomaan. Guidi asui lasten kanssa Villa Torlonia -kaupunkipalatsissa sivussa julkisuudesta. Häntä kuvattiin fasistiseksi mallivaimoksi, ahkeraksi ja tunnolliseksi kotiäidiksi. Politiikkaan hän ei puuttunut. Avioliiton ohella Benito Mussolini piti avoimesti rakastajattaria, joista tunnetuimmat olivat Margherita Sarfatti ja Clara Petacci. Benito Mussolinin syrjäyttämisen ja kuoleman jälkeen Guidi vangittiin lyhyeksi aikaa. Hän vietti loppuikänsä hiljaiseloa huvilassaan Villa Carpenassa lähellä Forlìa. Guidi eli taloudellisesti vaatimattomissa oloissa ja piti viimeiset 15 vuotta La Caminata -nimistä hotelli-ravintolaa. Benito Mussolinin ruumis luovutettiin hänelle vuonna 1956 ja hän järjesti tämän haudatuksi kotiseudulleen Predappioon. Pitkän oikeusjutun jälkeen Italian valtio määrättiin lisäksi vuonna 1968 maksamaan hänelle eläkettä sotilaan ja virkamiehen leskenä. Hän jatkoi miehensä ihannoimista loppuun asti. == Lähteet == == Aiheesta muualla == Luokka:Italialaiset henkilöt Luokka:Kuuluisien henkilöiden puolisot Luokka:Vuonna 1890 syntyneet Luokka:Vuonna 1979 kuolleet
Kuustäplähietamehiläinen

Kuustäplähietamehiläinen (Lasioglossum sexnotatulum) on hietamehiläisiin kuuluva äärimmäisen uhanalainen myrkkypistiäinen (Aculeata). Suomessa äärimmäisen uhanalainen laji löytyi pistiäistyöryhmän vuonna 2014 tekemissä esiintymäkartoituksissa. == Lähteet == == Aiheesta muualla == *Laji.fi: Kuustäplähietamehiläinen (Lasioglossum sexnotatulum) *ITIS: Lasioglossum sexnotatulum *Fauna Europaea: Lasioglossum sexnotatulum Luokka:Mesipistiäiset
Baltasar Breki Samper

Baltasar Breki Samper (s. 22. heinäkuuta 1989 Reykjavík) on islantilainen näyttelijä. == Ura == Baltasar Breki valmistui islantilaisesta taidealan oppilaitoksesta (Listaháskóli Íslands) vuonna 2015. Hänellä oli ollut jo vuonna 2000 pieni rooli elokuvassa Reykjavik, 101. Baltasar Breki näytteli isohkon sivuroolin islantilaisessa televisiosarjassa Loukussa, jossa hänen roolinsa on Hjörtur Stefánsson. Televisioura jatkui minisarjassa Chernobyl, jossa Baltasar Breki teki Ananenkon roolin. Baltasar Brekin vanhemmat ovat elokuvaohjaaja Baltasar Kormákur ja koreografi Ástrós Gunnarsdóttir. Hänet tunnetaan myös nimellä Baltasar Breki Baltasarsson. == Filmografia == === Elokuvat === *Reykjavik, 101 (2000) *Dís (2004) *Veðramót (2007) *Brúðguminn (2008) *Syvyys (Djúpið, 2012) *Vargur (2018) === Televisiosarjat === *Loukussa (Ófærð 2015, 2019) *Chernobyl (2019) == Lähteet == == Aiheesta muualla == *Mbl.is: Ljúfur og listfengur (14.9.2008) Luokka:Islantilaiset näyttelijät Luokka:Vuonna 1989 syntyneet Luokka:Elävät henkilöt
Huawei P9

Huawei P9 on Huawein huhtikuussa 2016 julkaisema älypuhelin. Siinä on esiasennettuna Android 6.0 Marshmallow -käyttöjärjestelmä, joka on päivitettävissä Android 7.0 Nougat -versioon. Puhelimen edeltäjä on Huawei P8 ja seuraaja Huawei P10. Puhelimen toinen versio on Huawei P9 lite. Huawei P9 on Huawein ensimmäinen puhelin, jossa on kaksoiskamera. Puhelimessa on 5,2 tuuman näyttö ja kahdeksanydinprosessori. Tallennustilaa on valittavissa 32 tai 64 gigatavua ja keskusmuistia 3 tai 4 gigatavua. Laite tukee enintään 256 gigatavun microSD-kortteja. Takakamera on 12 megapikselin kaksoiskamera ja etukamera on 8 megapikselin kamera. Laitteessa on 3 000 milliampeeritunnin akku. == Lähteet == == Aiheesta muualla == * Huawei P9 Huawein sivuilla Luokka:Android-pohjaiset laitteet Luokka:Vuoden 2016 matkapuhelimet P9 Luokka:Kosketusnäytölliset älypuhelimet
Samsung Galaxy Tab 2 10.1

Samsung Galaxy Tab 2 10.1 on Samsung Electronicsin huhtikuussa 2012 julkaisema taulutietokone. Siinä on 16 gigatavua tallennustilaa ja 1 gigatavu keskusmuistia. Näytö koko on 10,1 tuumaa. Sen tarkkuus on 800 × 1 280 pikseliä. Laitteessa on kaksiydinprosessori. Akkua on 7 000 milliampeerituntia. Takakamera on 3,15 megapikseliä ja etukamera on 0,3 megapikseliä. Käyttöjärjestelmä on Android 4.0.3, joka on päivitettävissä 4.1-versioon. == Lähteet == Luokka:Android-pohjaiset laitteet Luokka:Samsung Electronicsin taulutietokoneet Luokka:Vuoden 2012 taulutietokoneet
Neuburgin lentotukikohta

Neuburgin lentotukikohta on Saksan ilmavoimien tukikohta, joka sijaitsee Neuburg on Danuben alueella noin 20 kilometriä länsiluoteeseen Ingolstadtista. Sen pääkäyttäjänä on Etelä-Saksan ilmapuolustuksesta vastaava Taktisches Luftwaffengeschwader 74 (TaktLwG 74). Vuodesta 2006 alkaen lennoston kalustona ovat olleet Eurofighter Typhoonit. Tukikohta on ilmavoimien pienin. == Historia == Neuburgin alueen sotilaslentäminen alkoi jo vuonna 1912, kun sotilaslentokone laskeutui Neuburgin paraatikentälle ensi kerran. Vuonna 1935 tukikohdan rakennustyöt aloitettiin ja vuonna 1937 tukikohta nimettiin ilmavoimien lentosotakouluksi. Koulun kalustona olivat Dornier Do 23, Focke- Wulff Fw 56 ja Junkers Ju 52. Toisen maailmansodan lopulla Neuburg oli Me 262 suihkuhävittäjien valmistus- ja huoltotukikohtana. Neuburgin tehdasta pommitettiin 19. maaliskuuta 1945. Yhdysvaltain joukkojen vallattua lentotukikohdan se sai nimen liittoutuneiden kenttätunnuksen R-60. Luokka:Baijerin rakennukset ja rakennelmat Luokka:Saksan ilmavoimien lentotukikohdat
Harjun koulu (Pieksämäki)

Harjun koulu on Pieksämäen keskustaajamassa toimiva alakoulu (luokka-asteet 1–6). Vuonna 2016 koulua kävi 255 oppilasta. ==Lähteet== Luokka:Pieksämäen peruskoulut Luokka:Pieksämäen rakennukset ja rakennelmat
Lohilahti (Sulkava)

Lohilahti on kylä Sulkavan kunnan eteläosassa, seututien 438 varrella. Kylä sijaitsee Saimaan vesistön Lohilahden pohjukassa. Kylästä on noin 30 kilometriä Sulkavan kirkonkylälle ja noin 60 kilometriä Imatralle. Postinumeroalueella 58620 Lohilahti asuu noin 290 asukasta. Lohilahdella on vuonna 1934 rakennettu Lohikosken kirkko sekä hautausmaa. Kylässä toimii myös kyläkauppa, ravintola, leirintäalue ja Sulkavan yhtenäiskoulun Lohilahden yksikkö (luokat 0–6). Kesäisin kylässä järjestetään kesätori. ==Lähteet== ==Aiheesta muualla== *Lohilahden kotisivut Luokka:Sulkava Luokka:Etelä-Savon maakunnan kylät
Maaselän koulu

Maaselän koulu on Pieksämäen keskustan länsiosassa Naarajärvellä toimiva alakoulu (luokka-asteet 1–6). Koulussa annetaan lisäksi erityisopetusta pidennetyn oppivelvollisuuden mahdollistamiseksi; tätä varten koulussa on pienryhmät luokka-asteille 1–5 ja 6–9. Vuonna 2016 koulua kävi 255 oppilasta. thumb|left|Maaselän koulu on toiminut vuosina 2018-2020 väistötiloissa esimerkiksi Kanttilassa. Vuosina 2018–2020 Maaselän koulu on toiminut väistötiloissa. Koulun väistötiloihin lukeutuu muun muassa Naarajärven virastotalo Kanttila. Vuosina 2019–2020 rakennetaan koululle ja päiväkodille uudisrakennusta, jonne Maaselän koulu päässee vuonna 2021. ==Lähteet== Luokka:Pieksämäen peruskoulut Luokka:Pieksämäen rakennukset ja rakennelmat
Jäppilän koulu (Pieksämäki)

Jäppilän koulu on Pieksämäen Jäppilän pitäjän keskustassa eli Jäppilän kirkonkylällä toimiva alakoulu (luokka-asteet 0–6). Vuonna 2016 koulua kävi 45 peruskoulun oppilasta. ==Lähteet== Luokka:Suomen peruskoulut Luokka:Pieksämäen peruskoulut Luokka:Pieksämäen rakennukset ja rakennelmat Luokka:Jäppilä
Virtasalmen koulu

Virtasalmen koulu on Pieksämäen Virtasalmen pitäjän kirkonkylällä toimiva alakoulu (luokka-asteet 0–6). Vuonna 2016 koulua kävi 51 peruskoulun oppilasta. ==Lähteet== Luokka:Pieksämäen peruskoulut Luokka:Pieksämäen rakennukset ja rakennelmat
Fluoreskeiini

Fluoreskeiini (C20H12O5) on triaryylimetaaniväreihin kuuluva orgaaninen yhdiste. Yhdistettä käytetään fluoresoivana merkkiaineena useissa analyyttisen kemian ja lääketieteen tutkimuksissa sekä muiden väriaineiden valmistukseen. == Ominaisuudet == Huoneenlämpötilassa fluoreskeiini on väriltään punaista tai oranssinpunaista kiteistä ainetta. Yhdiste on veteen liukenematonta, mutta liukenee emäksisiin liuoksiin suolana. Fluoreskeiini liukenee etanoliin ja etikkahappoon, mutta ei poolittomiin orgaanisiin liuottimiin. Fluoreskeiinin liuokset fluoresoivat vihreinä. Voimakkainta fluoresenssi on UV-valossa. Fluoreskeiini reagoi halogeenien kanssa muodostaen muita väriaineita.Paul Wright: Xanthene Dyes, Kirk-Othmer Encyclopedia of Chemical Technology, John Wiley & Sons, New York, 2014.Rami Ismael, Hansrudolf Schwander & Paul Hendrix: Fluorescent Dyes and Pigments, Ullmann's Encyclopedia of Industrial Chemistry, John Wiley & Sons, New York, 2013.Thomas Gessner & Udo Mayer: Triarylmethane and Diarylmethane Dyes, Ullmann's Encyclopedia of Industrial Chemistry, John Wiley & Sons, New York, 2000. == Valmistus ja käyttö == Fluoreskeiiniä valmisti ensimmäisen kerran Adolf von Baeyer kuumentamalla ftaalianhydridiä resorsinolin kanssa vuonna 1871. Sitä valmistetaan edelleen samalla menetelmällä. : Fluoreskeiiniä käytetään indikaattorina useissa analyyttisen kemian tutkimuksissa. Sitä voidaan lisätä natriumsuolana lämmitysvesiputkiin, ja sen lisääminen helpottaa vuotokohtien löytämistä. Lääketieteessä fluoreskeiiniliuosta käytetään tutkittaessa sarveiskalvoa ja sen vaurioita sekä laskimoon ruiskutettuna silmän verenkiertoaTerence M. Dolak, O. William Lever Jr., David Marsh, Irene Moran & Scott Sutton: Ophthalmological Preparations, Ullmann's Encyclopedia of Industrial Chemistry, John Wiley & Sons, New York, 2000.. Fluoreskeiini kuuluu WHO:n laatimaan tärkeimpien lääkeaineiden luetteloon.. Fluoreskeiinistä valmistetaan kloorattuja, bromattuja tai jodattuja johdannaisia, joita käytetään myös fluoresoivina väriaineina. == Lähteet == == Aiheesta muualla == Luokka:Aromaattiset yhdisteet Luokka:Karboksyylihapot Luokka:WHO:n tärkeimmät lääkkeet
Dragon’s Lair (vuoden 1990 videopeli)

Dragon’s Lair () on brittiläisen MotiveTimen kehittämä ja Euroopassa Elite Systemsin julkaisema tasohyppely, joka perustuu samannimiseen LaserDisc- peliin. == Aiheesta muualla == * * Luokka:Vuoden 1990 videopelit Luokka:Nintendo Entertainment System -pelit Luokka:Tasohyppelyt Luokka:Britanniassa kehitetyt videopelit
I Don’t Care

I Don’t Care on suomalainen metallimusiikkiyhtye Apocalyptican kappale, joka julkaistiin singlenä yhtyeen Worlds Collide -albumilta. Kappaleen laulaa kanadalainen Adam Gontier, joka tunnetaan muun muassa yhtyeestä Three Days Grace. Kappaleen kirjoittivat Gontier, Eicca Toppinen ja Max Martin. Sen tuotti Jacob Hellner. ”I Don’t Care” nousi toiselle sijalle Billboardin Hot Mainstream Rock Tracks -listalla ensimmäisenä suomalaisen yhtyeen singlenä koskaan. == Lähteet == Luokka:Suomalaiset musiikkikappaleet
Bakytžan Sagyntajev

Bakytžan Äbdiruly Sagyntajev (; s. 13. lokakuuta 1963) on kazakstanilainen poliitikko, joka oli Kazakstanin pääministeri syyskuusta 2016 helmikuuhun 2019. Sagyntajev oli yliopiston taloustieteen opettaja ja myöhemnmnin sosiologian professori. Vuosina 1992–1998 hän toimi liikemiehenä. Hän aloitti menestyksekkään virkauransa 1998. == Lähteet == Luokka:Kazakstanin pääministerit Luokka:Vuonna 1963 syntyneet Luokka:Elävät henkilöt
Mankala (Iitti)

Mankala on kylä Iitissä, Kymenlaaksossa. Se sijaitsee Iitin länsiosassa lähellä Iitin kunnan ja Lahden kaupungin rajaa. Mankalassa sijaitsee rautatieliikennepaikka ja Mankalan voimalaitos. Luokka:Iitin kylät
Annamari Sipilä

Annamari Sipilä on suomalainen toimittaja. Hän on työskennellyt Helsingin Sanomien Lontoon kirjeenvaihtajana vuodesta 2014 ja sitä ennen vuosina 2001–2006. Sipilä on toiminut myös Helsingin Sanomien pääkirjoitustoimittajana, taloustoimittajana sekä EU-kirjeenvaihtajana Brysselissä vuosina 2007–2011. Kesällä 2019 hänen irvaileva kirjoituksensa korkeakouluopiskelijoista herätti keskustelua opiskelijoiden uupumuksesta ja siihen suhtautumisesta. == Lähteet == Luokka:Suomalaiset toimittajat Luokka:Ulkomaankirjeenvaihtajat Luokka:Syntymävuosi puuttuu Luokka:Elävät henkilöt
EKM

EKM on energia korjattu maitomäärä. Se korjaa maidon valkuais-, rasvapitoisuuden- ja kuiva-aine pitoisuuden kasvusta johtuvaa maitomäärän laskua. EKM käytetään yleensä kun vertaillaan rotuja keskenäänpä tai maitotilojen vertailussa. Parhaiten EKM vaikutuksen on havaittavissa Jerseyn ja Ayrshire vertailussa. Jerseyn keskituotos Suomessa vuonna 2018 oli 9 370 EKM kg, maito määrä 7 912 kg, valkuaispitoisuus 3,85 % ja rasvapitoisuus 5,21 %. Vastaavat lukemat Ayrshirella oli 9 960 EKM kg, maito määrä 9 310, valkuaispitoisuus 3,58 ja rasvapitoisuus 4,46 %. Luokka:Massan yksiköt Luokka:Kotieläintalous
Urheilupuisto-Jaakonpuisto

Urheilupuisto-Jaakonpuisto on Kouvolan kaupungin pienalue Kouvolan keskustan suuralueella, Kankaan kaupunginosassa. Se sijaitsee Kouvolan keskustan länsiosassa ja käsittää Kouvolan urheilupuiston ja Jaakonpuiston alueet. Siellä sijaitsee muun muassa Kouvolan urheilupuisto, Ässätorni, Kouvolan kaupunginteatteri, Kouvolan kansalaisopisto, Kouvolan keskuskirjasto, Jaakonpuisto ja lasten liikennepuisto. Tämän pienalueen puolella Urheilupuistossa sijaitsee yleisurheilukenttä, pesäpallostadion, Kouvolan jäähalli (Lumon Areena), tenniskenttä, skeittiramppi, keilahalli sekä kuntotalo ja liikuntahalli. Uimahalli ja koulut sijaitsevat Palomäen pienalueella, josta löytyy myös Palomäen mäkikeskus. == Historia == Kouvolan suojeluskunta rakensi vuonna 1921 ampumaradan nykyisen Kouvolan jäähallin päädyn kohdalle siten, että taulut olivat nykyisen Urheilupuiston uimahallin vieressä. Jopa Keski-Suomen rykmentin osasto valmistautui 1930-luvulla ampumaharjoituksiin ampumaradalla. Sotien jälkeen 1950-luvulla ampumarata lopulta purettiin. Luokka:Kouvolan pienalueet
Muhammetkalyi Abylgaziev

Muhammetkalyi Abylgaziev (Мухамметкалый Абылгазиев, s. 20. tammikuuta 1968) on kirgisialainen poliitikko, joka on toiminut maansa pääministerinä huhtikuusta 2018 kesäkuuhun 2020. Hän erosi kun paljastui, että hänen hallituksensa oli ollut osallisena talousrikoksiin, jotka liittyivät mobiiliverkon taajuuskauppaan. Myöhemmin hänet pidätettiin epäiltynä korruptiosta tapauksessa, joka liittyi kultakaivoksiin. Ennen pääministerikauttaan Abylgaziev oli työskennellyt presidentin neuvonantajana. == Lähteet == Luokka:Kirgisian pääministerit Luokka:Vuonna 1968 syntyneet Luokka:Elävät henkilöt
Edda Ciano

Edda Ciano (o.s. Mussolini; 1. syyskuuta 1910 Forlì – 9. huhtikuuta 1995 Rooma)Wolfgang Achtner: Obituary: Edda Ciano 17.4.1995. Viitattu 7.7.2019.Luisa Passerini: Mussolini, Edda Dizionario Biografico degli Italiani (2012), Treccani. Viitattu 7.7.2019. oli Italian diktaattorin Benito Mussolinin tytär ja Italian ulkoministerinä toimineen kreivi Galeazzo Cianon puoliso. Edda Ciano oli vanhin Benito Mussolinin ja Rachele Guidin viidestä lapsesta. Hän syntyi aviottomana ennen vanhempiensa naimisiinmenoa. Hän kävi Poggio Imperialen tyttökoulua Firenzessä ja muutti sitten Roomaan. Il Ducen suosikkityttärelle riitti kosiskelijoita. Edda Mussolini nai huhtikuussa 1930 kreivi Galeazzo Cianon, joka kohosi kuusi vuotta myöhemmin Italian ulkoministeriksi. Vahvasta itsenäisestä luonteestaan tunnettua kreivitär Cianoa pidettiin 1930-luvulla esimerkkinä fasistisen yhteiskunnan ”uudesta naisesta”, sillä hän oli paitsi vaimo ja äiti, myös edustava, urheilullinen ja poliittisesti aktiivinen. Vuodesta 1938 hän johti Ducen nimissä harjoitettua hyväntekeväisyyttä. Hän herätti huomiota myös rohkealla pukeutumisellaan ja ”paheillaan”, joita olivat uhkapelit ja gini. Toisin kuin miehensä, Edda Ciano kannatti varauksetta Italian liittoutumista natsi-Saksan kanssa ja rohkaisi kesällä 1940 isäänsä Mussolinia viemään Italian mukaan toiseen maailmansotaan. Sodan aikana hän toimi vapaaehtoisena sairaanhoitajana Albanian ja itärintaman italialaisten joukkojen luona. Albanialainen Sarandën satamakaupunki nimettiin Italian-miehitysaikana Porto Eddaksi hänen mukaansa. Kreivi Ciano teloitettiin tammikuussa 1944, sillä hän oli ollut edellisenä vuonna mukana syrjäyttämässä Mussolinia, jonka saksalaiset kuitenkin palauttivat takaisin valtaan. Edda vetosi turhaan Mussoliniin ja Hitleriin puolisonsa hengen säästämiseksi. Hän katkaisi tämän jälkeen välit isäänsä ja pakeni Sveitsiin vieden mukanaan miehensä päiväkirjat ja salaiset muistiinpanot, jotka julkaistiin sodan jälkeen. Sodan jälkeen Ciano oli jonkin aikaa internoituna Liparin saarella ja asui sen jälkeen lopun ikänsä Roomassa. Hän julkaisi vuonna 1975 muistelmateoksen La mia testimonianza. Hän kuoli 84-vuotiaana vuonna 1995 keuhko- ja munuaissairauden aiheuttamaan sydänhalvaukseen.Edda Ciano, 84; Daughter Disavowed Mussolini for Count The New York Times 10.4.1995. Edda ja Galeazzo Cianolla oli kolme lasta: Fabrizio (s. 1931), Raimonde (s. 1936) ja Marzio (s. 1938). ==Lähteet== ==Aiheesta muualla== *Kirjeet paljastavat Mussolinin tyttären rakkauden kommunistiin Yle 17.4.2009 Luokka:Kuuluisien henkilöiden puolisot Luokka:Italialaiset henkilöt Luokka:Fasistinen Italia Luokka:Vuonna 1910 syntyneet Luokka:Vuonna 1995 kuolleet
Tapani Salojärvi

Tapani (Stefanus) Nestorinpoika Salojärvi (2. elokuuta 1904 Loviisa – 7. kesäkuuta 1987 Jyväskylä) oli suomalainen näyttelijä, teatterinjohtaja ja teatteriohjaaja.Kotimaisia näyttämötaiteilijoita, s. 278 ja 279 == Ura == Salojärvi aloitti uransa 1920. Hän työskenteli Jyväskylän, Karhulan, Turun ja Varkauden Työväen Näyttämöillä, Viipurin Työväen Teatterissa sekä Joensuun ja Kemin Teattereissa. Hänen vaimonsa Meeri Salojärvi (o.s. Haapakumpu, s. 1905 Jyväskylä) oli myös näyttelijä ja työskenteli samoissa teattereissa kuin puolisonsa. Vuonna 1930 julkaistussa näyttelijämatrikkelissa Salojärveä luonnehditaan ensirakastajaksi. Hänen roolitehtäviään olivat muun muassa Pekka näytelmässä Unelma karjamajalla, Huotari laulunäytelmässä Tukkijoella, Mosca komediassa Volpone ja Uolevi balladissa Elinan surma. Daniel Hjort oli suosittu ja usein esitetty näytelmä 1900-luvun alkupuoliskolla. Salojärvi näytteli Juhana Flemingin roolin. == Lähteet == * === Viitteet === Viite: Tapani ja Meri Salojärven arvosteluleikekirja. Luokka:Suomalaiset näyttelijät Luokka:Suomalaiset teatterinjohtajat Luokka:Suomalaiset teatteriohjaajat Luokka:Vuonna 1904 syntyneet Luokka:Vuonna 1987 kuolleet
Armas Hirvonen

Armas Vilhelm Aatami Hirvonen (25. toukokuuta 1896 Tuutari, Inkerinmaa – 30. syyskuuta 1972 Helsinki) oli inkeriläissyntyinen suomalainen elokuvaaja.EloNet : Armas Hirvonen Hirvonen perehtyi elokuva-alaan työskennellessään vuodesta 1924 alkaen Saksassa. Vuonna 1934 hän teki Virossa täyspitkän äänielokuvan Tee tôususse (Tie nousuun). Suomessa Hirvonen aloitti työt 1937 aluksi Suomi- Filmin kuvaajana. Hän oli kuvaajana viidessä Valentin Vaalan vuosina 1937–1939 ohjaamassa elokuvassa. Hirvonen oli sitten Suomen Filmiteollisuus Oy:n kuvaajana 1940–1947 ja oli kuvaajana kaikkiaan 20 näytelmäelokuvassa. Vuonna 1947 Hirvonen kuvasi Adams-Filmille Hannu Lemisen ohjaaman elokuvan Tuhottu nuoruus. Hän toimi sen jälkeen itsenäisenä lyhytelokuvayrittäjänä 1947–1953 ja oli muun muassa kuvaamassa Helsingin olympialaisia kesällä 1952. Armas Hirvonen sai valtion taiteilijaeläkkeen 1971. == Elokuvia joissa Hirvonen toimi kuvaajana == * Juurakon Hulda (1937) * Niskavuoren naiset (1938) * Sysmäläinen (1938) * Rikas tyttö (1939) * Vihreä kulta (1939) * Oi, kallis Suomenmaa (1940) * Onnellinen ministeri (1941) * Perheen musta lammas (1941) * Poikamies-pappa (1941) * Oi, aika vanha, kultainen...! (1942) * Rantasuon raatajat (1942) * Suomisen Ollin tempaus (1942) * Suomisen taiteilijat (1943) * Tyttö astuu elämään (1943) * Yrjänän emännän synti (1943) * Anja tule kotiin (1944) * Nainen on valttia (1944) * Suomisen Olli rakastuu (1944) * Anna Liisa (1945) * Suomisen Olli yllättää (1945) * Nuoruus sumussa (1946) * Tuhottu nuoruus (1947) == Lähteet == Luokka:Inkeriläiset henkilöt Luokka:Suomalaiset elokuvaajat Luokka:Vuonna 1896 syntyneet Luokka:Vuonna 1972 kuolleet
KNX

KNX on avoin standardi rakennusautomaatioon, jolla ohjataan valaistusta, turvajärjestelmiä, energiankäyttöä ynnä muita. KNX on kehitetty aiemmista standardeista: European Home Systems Protocol (EHS), BatiBUS ja European Installation Bus (EIB tai Instabus). == Standardit == * EN 50090 * ISO/IEC 14543 == Aiheesta muualla == * The KNX Association Luokka:Automaatio Luokka:Standardit
Seeli Toivio

Seeli Toivio (s. 1976) on suomalainen laulaja, sanoittaja, sovittaja, sellonsoittaja ja konserttimanageri. Hän aloitti sellonsoiton vuonna 1980 Lahden Päijät-Hämeen konservatoriossa Jouko Paavolan oppilaana. Vuodesta 1988 hän opiskeli Sibelius-Akatemiassa Hannu Kiiskin, Marcel Bergmanin, Erkki Raution ja Martti Rousin oppilaana. Ulkomailla Toivio on opiskellut Budapestin Franz Lisztin musiikkiakatemiassa Miklós Perényin oppilaana 1990–1993 sekä Lontoon Royal Academy of Musicissa David Strangen oppilaana 1995–1998. Toiviolla on sellodiplomit ja musiikin maisterin tutkinnot Royal Academy of Musicista 1998 (Dip. R.A.M., Postgraduate Performance) ja Sibelius-Akatemiasta 2003. Musiikin tohtoriksi hän valmistui Sibelius-Akatemiasta joulukuussa 2009. == Valikoitu diskografia == === Laulajana === * Seeli Toivio - Kesäyö [Ilkka Vainio Tuotanto] (2019) * Seeli Toivio - Joulun taikaa (2019) === Sellistinä === * Seeli & Kalle Toivio - Virtuoso Cello [Alba Records] (2011) == Lähteet == Luokka:Suomalaiset laulajat Luokka:Suomalaiset sellistit Luokka:Sähkösellistit Luokka:Vuonna 1976 syntyneet Luokka:Elävät henkilöt
Pieksämäen lukio

Pieksämäen lukio on Pieksämäen keskustaajamassa toimiva laaja-alainen yleislukio. Se on seutukuntansa ainoa lukio. STT:n lukiovertailussa Pieksämäen lukio arvioitiin kesäkuussa 2019 tasoltaan Etelä-Savon parhaimpien, eniten oppilaittensa osaamista lukiovuosina kehittäneiden lukioiden joukkoon. Vuonna 2018 lukiota kävi 210 opiskelijaa. Oppilasmäärä on pienentynyt merkittävästi 2000-luvun aikana, sillä vuosituhannen alkaessa oppilaita oli 498 (vuonna 2000). Lukio toimii aivan kaupungin keskustassa sijaitsevassa vanhassa koulurakennuksessa. == Lähteet == Luokka:Pieksämäen oppilaitokset Luokka:Suomen lukiot Luokka:Pieksämäen rakennukset ja rakennelmat
Ruslan Nurudinov

Ruslan Nurudinov (s. 24. marraskuuta 1991 Xonobod) on uzbekistanilainen painonnostaja, olympiavoittaja ja maailmanmestari. Hän saavutti olympiakultaa Rio de Janeirossa 2016 105 kg painoluokassa. Nurudinov oli jo mukana Lontoossa 2012, mutta jäi tuolloin neljänneksi. Nurudinov saavutti maailmanmestaruuden vuonna 2013. Hänellä on myös MM-hopeaa vuodelta 2014. Nurudinov on kaksinkertainen Aasian mestari, kun hän on voittanut vuosina 2012 ja 2013 mestaruuden. Aasian kisoissa hän on voittanut kultaa 2018. Kaikki arvokisamitalit ovat painoluokasta 105 kg. == Lähteet == Luokka:Uzbekistanilaiset painonnostajat Luokka:Uzbekistanilaiset olympiavoittajat Luokka:Vuonna 1991 syntyneet Luokka:Elävät henkilöt
Évergnicourt

Évergnicourt on kunta Pohjois-Ranskassa Aisnen departementissa Hauts-de- Francen alueella. Se sijaitsee noin 20 kilometriä Reimsin kaupungista pohjoiseen Aisnejoen varrella. ==Historia== Ranskan ensimmäinen urheiluministeri Léo Lagrange sai surmansa 9. kesäkuuta 1940 kranaattitulessa toisen maailmansodan taisteluissa Ranskassa. Hän oli urheiluministerinä Léon Blumin kansanrintamahallituksessa kesäkuun 1936 ja huhtikuun 1938 välisenä aikana. Hän liittyi armeijaan vuonna 1940. Ranskassa on Léo Lagrangen mukaan nimetty useita stadioneita ja urheiluhalleja.Tour de France 2019 ==Lähteet== ==Aiheesta muualla== Luokka:Aisnen kunnat
Aleksandr Zaitšikov

Aleksandr Sergejevitš Zaitšikov (; ; s. 17. elokuuta 1992 Zaslonovo, Valko- Venäjä) on valkovenäläissyntyinen kazakstanilainen painonnostaja, olympiamitalisti ja maailmanmestari. Hän saavutti olympiapronssia Rio de Janeirossa 2016 105 kg painoluokassa. Lontoossa 2012 hän oli kokonaiskilpailun 12. samassa painoluokassa. Zaitšikov voitti maailmanmestaruuden 105 kg painoluokassa Houstonissa 2015. Zaitšikov sai kahden vuoden kilpailukiellon kesäkuussa 2013 stanotsololin käytöstä. == Lähteet == Luokka:Kazakstanilaiset painonnostajat Luokka:Kazakstanilaiset olympiamitalistit Luokka:Dopingrikkomuksesta tuomitut kazakstanilaiset Luokka:Vuonna 1992 syntyneet Luokka:Elävät henkilöt
Vehmaskylän koulu

Vehmaskylän koulu oli Pieksämäen Vehmaskylällä, noin 12 kilometriä Pieksämäen keskustasta kaakkoon sijainnut alakoulu (luokka-asteet 1–6). Vuonna 2016 tätä kolmen opettajan kyläkoulua kävi 44 oppilasta. Koulu lakkautettiin vuonna 2020. ==Lähteet== Luokka:Pieksämäen peruskoulut Luokka:Pieksämäen rakennukset ja rakennelmat
Kontiopuiston koulu

Kontiopuiston koulu on Pieksämäen keskustaajaman itäosassa sijaitseva alakoulu (luokka-asteet 1–6). Vuonna 2016 koulua kävi 321 oppilasta, ja Kontiopuiston koulu oli Pieksämäen suurin alakoulu. ==Lähteet== Luokka:Pieksämäen peruskoulut Luokka:Pieksämäen rakennukset ja rakennelmat
Hautvillers

Hautvillers on kunta Pohjois-Ranskassa Marnen departementissa Grand Estin alueella. Se sijaitsee noin 30 kilometriä Reimsin kaupungista etelään Marnejoen varrella. pienoiskuva|vasen|Saint-Pierren luostari Hautvillers kuuluu samppanjan tuotantoalueeseen. Kunnan alueella sijainneessa Saint- Pierren benediktiiniluostarissa työskenteli aikanaan munkki Dom Pérignon, joka samalla kehitti samppanjan valmistustekniikoita. Entinen luostari kuuluu nykyään samppanjatalo Moët & Chandonin omistukseen, missä se järjestää omia tilaisuuksiaan. Dom Pérignonin haudalle luostarin Saint-Sindulphen kirkossa on yleisölle avoin pääsy.Tour de France 2019 ==Lähteet== ==Aiheesta muualla== Luokka:Marnen kunnat
Kita (kirja)

Kita on Jalmari Vaulan vuonna 1945 ilmestynyt romaani. Kirjan on kustantanut WSOY, ja se on kirjailijan kuvittama. Romaani kertoo hauesta ja muista vedeneläjistä. Metsälehti kirjoitti arvostelussaan: ”Ei ennen eikä jälkeen Juhani Ahon aikojen kukaan toinen ole avannut luonnonkirjaa niin herkän runollisena kuin Jalmari Vaula.” ==Lähteet== Luokka:Suomalaiset romaanit Luokka:Vuoden 1945 kirjat
Pirkko Räntilä

Pirkko Elviira Räntilä (s. Nurro 1932 Oulujoki) on suomalainen keramiikkataiteilija. Räntilä aloitti ammattimaisen taiteellisen uransa 55-vuotiaana vuonna 1989 jäätyään sairauden vuoksi eläkkeelle hovimestarin työstä. Hänet tunnetaan erityisesti kantaa ottavista, usein ihmishahmoja kuvaavista raku-keramiikkatöistään. Räntilän rakutyöt ovat olleet esillä lukuisissa yksityis- ja yhteisnäyttelyissä Suomessa, Pariisissa, Madridissa ja Ruotsissa. Räntilän oma galleria sijaitsee Oulunsalon Varjakassa, missä hän omien töidensä ohella on pitänyt esillä myös muiden taiteilijoiden tuotantoa. Räntilä aloitti taidepiirustusten tekemisen vuonna 1953, minkä jälkeen hän on tehnyt myös akvarelleja ja öljymaalauksia. Hän keskittyi kuvanveistoon vuosina 1967–1969. Räntilä on itseopiskellut taiteilija, joka kouluttautui päivätyön ja perheensä ohessa osallistumalla eri taiteenalojen kursseille. Taiteilijaurallaan hän on keskittynyt erityisesti raku-tekniikkaan. Hänet kutsuttiin ranskalaisen taideakatemia Academie Européenne des Arts-Francen jäseneksi vuonna 2000, ja hän sai vuonna 2002 akatemian veistossarjassa kultamitalin. Räntilä kuuluu myös Oulun taiteilijaseuraan ja ranskalaiseen Aramis-taiteilijaryhmään. Räntilän taidetta on Oulunsalon entisen kunnan, Hailuodon seurakunnan, Överkalixin katolisen kirkon, Kaleva-yhtiön, sekä Oulun taidemuseon julkisissa kokoelmissa. ==Näyttelyitä== ===Yksityisnäyttelyitä Suomessa=== *Galleria Valööri, Helsinki 2001, 2003 *Galleria Stoa, Helsinki 1998 *Nuoriso- ja kulttuurikeskus, Oulu 1996, 2005 *Galleria Rikhart, Helsinki 1996 *Galleria Art Halvare, Oulu 1995 *Hailuodon kirkko 1995 ===Yksityisnäyttelyitä ulkomailla=== *Instituto Iberoamericano de Finlandia, Madrid 1999 *Gallerie Empreintes, Pariisi 1998 ===Yhteisnäyttelyitä Suomessa=== *Myllyrannan taidekeskus, Mänttä 2004 *Galleria Harmaja, Oulu 1997 *Kajaanin taidemuseo 1995 *Galleria Septaria, Helsinki 1995 *Galleria Jari Jansson, Piehinki 1995 ===Yhteisnäyttelyitä ulkomailla=== *des Arts, Cannes Azur, Cannes, Ranska 2003, 2004 *Le Monde de la Culture & Espace Saint-Martin, Academie Europeenne des Arts-France, Pariisi 2002, 2003, 2004, 2005 *Galerie Ravel-Espace France, Pariisi 2002 *La Galerie Thuillier, Pariisi 2002 *Chateau de la Louviere, Montlucon, Ranska 1998 *Summerexposition, Colombier, Ranska 1998 *Gallerie Mezz Art, Montlucon, Ranska 1998 *Institut des Finlandais, Pariisi 1997 *Suomi-Galleri, Tukholma 1994, 1995, 1999 ==Kirjallinen tuotanto== * * * ==Lähteet== Luokka:Suomalaiset keramiikkataiteilijat Luokka:Vuonna 1932 syntyneet Luokka:Elävät henkilöt
Farhad Harki

Farhad Ibragimuly Harki (; s. 20. huhtikuuta 1991) on kazakstanilainen painonnostaja ja olympiamitalisti. Hän saavutti olympiapronssia Rio de Janeirossa 2016 62 kg painoluokassa. Hän on saavuttanut myös hopeaa Aasian- mestaruuskilpailuissa vuonna 2013.Harki sai kahden vuoden kilpailukiellon kesäkuussa 2013 metenolonen käytöstä. == Lähteet == Luokka:Kazakstanilaiset painonnostajat Luokka:Kazakstanilaiset olympiamitalistit Luokka:Dopingrikkomuksesta tuomitut kazakstanilaiset Luokka:Vuonna 1991 syntyneet Luokka:Elävät henkilöt
Žazira Žapparkul

Žazira Äbdirahmankyzy Žapparkul (; s. 11. joulukuuta 1993 Arıs) on kazakstanilainen painonnostaja ja olympiamitalisti. Hän saavutti olympiahopeaa Rio de Janeirossa 2016 69 kg painoluokassa. Hän on saavuttanut kahdesti hopeaa maailmanmestaruuskilpailuissa. Hopeat ovat vuosilta 2014 ja 2015. == Lähteet == Luokka:Kazakstanilaiset painonnostajat Luokka:Kazakstanilaiset olympiamitalistit Luokka:Vuonna 1993 syntyneet Luokka:Elävät henkilöt
Karina Goritševa

Karina Havaževna Goritševa (; s. 8. huhtikuuta 1993 Taldykorgan) on kazakstanilainen painonnostaja ja olympiamitalisti. Hän saavutti olympiapronssia Rio de Janeirossa 2016 63 kg painoluokassa. == Lähteet == Luokka:Kazakstanilaiset painonnostajat Luokka:Kazakstanilaiset olympiamitalistit Luokka:Vuonna 1993 syntyneet Luokka:Elävät henkilöt
Aÿ-Champagne

Aÿ-Champagne on kunta Pohjois-Ranskassa Marnen departementissa Grand Estin alueella. Se sijaitsee noin 30 kilometriä Reimsin kaupungista etelään Marnejoen varrella. Kunta muodostettiin 1. tammikuuta 2016, jolloin kolme kuntaa Aÿ, Bisseuil ja Mareuil-sur-Aÿ yhdistyivät. Aÿ-Champagne on yksi tärkeimmistä samppanjan tuotantokeskuksista Épernayn ja Reimsin ohella. Siellä on 25 viininviljelijää ja useita suuria samppanjataloja, kuten Ayala, Bollinger, Deutz ja Gosset, joka on vanhin samppanjatalo. Lähes 40 prosenttia alueesta on istutettu viiniköynnöksiä. Tour de France 2019 ==Nähtävyyksiä== pienoiskuva|vasen|Saint-Bricen kirkko Goottilainen Saint-Bricen kirkko on rakennettu 1400- ja 1500-luvuilla, ja sen barokkiurut ovat vuodelta 1749. Se listattiin Ranskan historiallisten monumenttien luetteloon vuonna 1942. ==Tunnettuja kuntalaisia== * René Lalique (1860-1945), lasi- ja kristallikorujen valmistaja (Ay) ==Lähteet== ==Aiheesta muualla== Luokka:Marnen kunnat
Kankaisten koulu

Kankaisten koulu on eteläsavolaisen Kangasniemen kunnan ainoa yläkoulu (luokka-asteet 7–9). Vuonna 2016 koulua kävi 128 oppilasta. Kankaisten koululle valmistui 2016 lopussa uudisrakennus, jonne oppilaat siirtyivät vuoden 2017 alussa. Myös Kangasniemen kirjasto sai tilat uudesta rakennuksesta. Kangasniemen lukio toimii naapuritalossa (Kankaistentie 3). ==Lähteet== Luokka:Kangasniemen oppilaitokset Luokka:Kangasniemen rakennukset ja rakennelmat Luokka:Suomen peruskoulut